kardosdrur/scandi-wiki huggingface dataset:
Akrisios

Akrisios var konge af Argos i græsk mytologi. Han var far til prinsesse Danaë og morfar til helten Perseus.

To brødre, Aigyptos og Danaos, skulle forsones, ved at Aigyptos' 50 sønner blev gift med Danaos' 50 døtre. Danaos havde dog beordret sine døtre til at dræbe deres ægtemænd på bryllupsnatten. Næste morgen modtog Danaos 49 afhuggede hoveder, men Hypermestra havde svigtet ham og skånet Lynkeus, der blev konge af Argos efter Danaos, og fra ham og Hypermestra nedstammer tvillingerne Akrisios og Proitos. De kunne aldrig holde fred, end ikke i livmoderen, og som voksne blev de konger i hver sit rige.

Kong Akrisios af Argos begav sig til Oraklet i Delfi, da han ikke havde en søn, som kunne efterfølge ham. Oraklet gav ham en profeti om, at han ville blive dræbt af sin dattersøn. Forskrækket over denne spådom skyndte han sig hjem og spærrede sin eneste datter Danae ind i et underjordisk kammer eller et tårn af kobber, så profetien ikke gik i opfyldelse.

Guden Zeus, som forelskede sig i prinsessen, tog form som regn af guld og besøgte hende i hendes fængsel, hvor han gjorde hende gravid. Resultatet blev et drengebarn som moderen døbte Perseus. Det lykkedes Danae at skjule sin graviditet for Akrisios, men så snart sønnen var født, opdagede Akrisios Perseus’ eksistens. Forfærdet over at profetien skulle gå i opfyldelse bestemte han sig for at gøre det af med sin datter og dattersøn. Han lukkede dem inde i en fasttømret kasse, som han kastede i havet.

I stedet for at drukne dem førte bølgerne kisten mod øen Serifos, hvor den blev fanget af fiskeren Diktys fiskenet, og Danae og Perseus var reddet.

Kilder 
 Leo Hjortsø: "Græske guder og helte", 1984, Politikens Forlag, 

Personer i græsk mytologi
Konger i græsk mytologi
Ship-to-ship

En Ship-to-ship (STS) laste/losse operation er overførsel af lasten fra et tankskib til et andet. Dette foregår mens de ligger langs hinanden, enten for anker eller under lav hastighed. Gods der normalt bliver overført ved STS operationer inkluderer råolie, LPG, LNG og petroleum produkter.

Disse operationer udføres i overensstemmelse med regulativer udstedt af IMO, ICS og OOMFC.

Se også 
 Replenishment At Sea (RAS)

Skibsterminologi
Andreas Frederik Lincke

Andreas Frederik Lincke (19. februar 1819 i København – 14. oktober 1874) var en dansk militærmusiker (hoboist), komponist og dirigent.

Hans far, Johan Frederik Wilhelm Lincke var også militærmusiker, og sønnens bane var lagt ad samme spor. Først spillede Andreas i Jydske Regiments Musikkorps, og da regimentet nedlagdes i 1842 kom han til Den Kongelige Livgardes Musikkorps. Lincke spillede bl.a. klarinet og var en anerkendt violinist, og dette instrument trakterede han i H.C. Lumbyes Tivoliorkester jævnsides med ansættelsen som militærmusiker, og fik efterhånden også betroet posten som afløser for Lumbye på dirigentpodiet.

I Rigsarkivet fandt man i midten af 1990'erne en partitursamling på 135 værker arrangeret for 8 messingblæsere af Andreas Frederik Lincke og August Otto Dehn til kong Frederik 7.s jagtensemble. Lincke stod på venskabelig fod med kongen og havde fået til opgave at samle og arrangere Den Kgl. Jagtmusiks repertoire, der er forfattet midt under Treårskrigen fra november 1848 til januar 1850. Der er mange ophavsmænd til musikken, bl.a. Lumbye og Lincke selv. I 1855-1856 var Lincke også dirigent på Hofteatret og fra 1864 ledede han musikken i Casino og hos Tivolis konkurrent Alhambra. I 1865 hædredes han med ærestitlen krigsråd ligesom H.C. Lumbye. På et tidspunkt ragede han uklar med denne, og flyttede nogle år til Göteborg, men vendte tilbage til København, hvor han døde i 1874, samme år som Lumbye.

Musikalsk stod Lincke i skyggen af Lumbye, der både var en bedre komponist og forretningsmand, men Lincke skrev dog en del danse og marcher, som opnåede vid udbredelse både i Danmark og Tyskland. Også som arrangør var han aktiv, og han skrev desuden balletmusik til Det Kongelige Teater.

Værkliste 
 Triumph-Marsch 1849
 Frederik 7.s jagtmusik (arrangør – 1850)
 Forårsblomster (valt til Grevinde Danner 1855)
 Den alvorlige Pige (ballet 1856)
 Finalen til ”Fjærnt fra Danmark” (ballet – 1860)
 Pontemolle (ballet – 1866) – sammen med Vilhelm Christian Holm
 mere end 30 marcher og dansenumre
 Kong Frederik VIIs Skånske Husarers Marche
 Kong Frederik VIIs Reveille
 8 violin-etuder (udkommet 1888)

Kilder 
 Dansk biografisk Leksikon
 Om kong Frederik 7.s jagtmusik
 Det Kongelige Biblioteks beholdning af musik komponeret eller arrangeret af Lincke

Komponister fra Danmark
Dirigenter fra Danmark
Danskere i 1800-tallet
Personer fra København
Personer i Dansk Biografisk Leksikon
Kælkning under vinter-OL 2010 – Damesingle

Damesingle i kælkning under Vinter-OL 2010 blev afholdt 16. februar 2010 i Whistler Sliding Centre i Whistler, Canada.

Resultat 

Vinter-OL 2010
Kælkning under vinter-OL 2010
Snowboarding under vinter-OL 2010 – halfpipe, mænd

Herrernes Halfpipe under vinter-OL 2010 blev afholdt 17. februar 2010 ved Cypress Mountain i Vancouver, Canada.

Resultat 

Halfpipe, mænd
Hurtigløb på skøjter under vinter-OL 2010 – Herrernes 1000 meter

Herrernes 1000 meter hurtigløb på skøjter under Vinter-OL 2010 blev afholdt 17. februar 2010 i Richmond Olympic Oval i Vancouver, Canada.

Resultat 

OL = Omløb

Vinter-OL 2010
Alpint skiløb under vinter-OL 2010 – kvindernes super-kombination

Kvindernes super-kombination under Vinter-OL 2010 blev afholdt 18. februar 2010 ved Whistler Creekside i Whistler, Canada. Løbet skulle have været afholdt allerede 14. februar, men måtte udkydes på grund af dårligt vejr.

Resultat 

Vinter-OL 2010
La Fémis

La Fémis er en offentlig uddannelsesinstitution beliggende i Paris og den førende filmskole i Frankrig. FÉMIS er et akronym for Fondation Européenne pour les Métiers de l’Image et du Son.

Skolen har uddannet mere end 600 professionelle i film- eller tv-produktion.

Se også 
 Den Danske Filmskole

Uddannelsesinstitutioner i Frankrig
Paris
Film i Frankrig
Jais Nielsen

Johannes Knud Ove Jais-Nielsen (født 23. april 1885 i København, død 8. november 1961 på Gentofte Amtssygehus i Hellerup) var en dansk maler og keramiker, gift med Ville Jais Nielsen.

Han blev Ridder af Dannebrog 1934, Ridder af 1. grad 1947 og Kommandør 1956.

Jais Nielsen dekorerede bl.a. bogbind for den danske mesterbogbinder August Sandgren.

Han er begravet på Mariebjerg Kirkegård.

Referencer

Eksterne henvisninger 

 
 

Malere fra Danmark
Keramikere fra Danmark
Danskere i 1900-tallet
Modtagere af Eckersberg Medaillen
Modtagere af Thorvaldsen Medaillen
Personer i Dansk Biografisk Leksikon
Personer i Kraks Blå Bog (afdøde)
Kommandører af Dannebrog
Iwo Jima

Iwo Jima eller Iwoto (japansk: 硫黄島 Iōtō, eller Iōjima, som betyder "svovløen") er en vulkansk ø som er en del af Japan. Øen ligger omtrent 650 nautiske mil (1.200 km) syd for Tokyo. Den er i dag mest kendt som åstedet for slaget om Iwo Jima som fandt sted i februar og marts 1945, mellem USA og Japan under 2. Verdenskrig.

Øen har et areal på ca. 21 km². Den mest fremtrædende geografiske del er Suribachibjerget (også kaldet Suribachiyama), en gammel sovende vulkan, som er 166 m høj. Hele øen er blevet løftet en kvart meter om året de sidste 500 år af et voksende magmakammer og regnes for den farligste vulkan i verden med en realistisk risiko for at gå i et stort udbrud inden for de næste 100 år med en 25 m tsunami der kan ramme hele Sydøstasien.

Militærbase 
Den japanske marine driver i dag en flybase på øen. Den bliver også benyttet af både det japanske luftforsvar og det amerikanske militær.

Eksterne links og henvisninger

Øer i Japan
Øer i Stillehavet
Ämilius Ludwig Richter

Ämilius Ludwig Richter (15. februar 1808 i Stolpen – 8. maj 1864 i Berlin) var en tysk retslærd.

Richter blev 1829 advokat i Leipzig, samme år privatdocent der, 1835 Dr. jur. h.c. i Göttingen, 1836 ekstraordinær professor i Leipzig, 1838 ordentlig professor i Marburg, 1846 i Berlin, hvor han samtidig bistod kultusminister Eichhorn først som medlem af konsistoriet, senere af overkirkerådet, fra 1859 som departementschef i Kultusministeriet.

Medens Richters praktiske virke, der bragte ham i stadige konflikter med F.J. Stahl, ikke synes at have efterladt sig spor af varigere betydning, har han som teoretiker lagt grunden for den nyere tids kirkeretlige studier; fra hans seminar udgik en statelig række af Tysklands førende kirkeretslærere, germanister og publicister. Selv tilhørte han den historiske skole; hans værkers objektivitet anerkendtes både fra protestantisk og katolsk side.

Efter blandt andet at have skrevet Beiträge zur Kenntniss der Quellen des canonischen Rechts (I—II, 1834), offentliggjorde han sin udgave af Corpus iuris canonici (I, 1833—36, II, 1839), et for sin tid fremragende arbejde, der først langt senere blev overfløjet af Emil Friedbergs, og — delvis med støtte af J.F. v. Schulte — Canones et decreta sacr. oec. Concilii Tridentini (1839 og 1853).

Af stor betydning er Die evangelischen Kirchenordnungen des sechszehnten Jahrhunderts (I—II, 1846), Geschichte der evangelischen Kirchenverfassung in Deutschland (1851), Beiträge zur Geschichte des Ehescheidungsrechts in der evangelischen Kirche (1858), König Friedrich Wilhelm IV und die Verfassung der evangelischen Kirche (1861) og Beiträge zum preussischen Kirchenrechte (1865, udgivet af Paul Hinschius).

Dertil kommer en række skrifter af mere praktisk og kirkepolitisk tilsnit, men altid uden politisk tendens, tidsskriftafhandlinger, retsbetænkninger og andre. Et af tysk kirkeretsvidenskahs betydningsfuldeste frembringelser under 1800-tallet er Richters Lehrbuch des katholischen und evangelischen Kirchenrechts. Mit besonderer Rücksicht auf deutsche Zustände (1842, 8. oplag ved Richard Dove og Wilhelm Kahl 1886). Først alene, senere sammen med Robert Schneider, udgav Richter "Kritische Jahrbücher für deutsche Rechtswissenschaft" (1837—41, fortsat af Schneider indtil 1848).

Kilder 

 

Jurister fra Tyskland
Retshistorikere fra Tyskland
Ansatte ved Leipzigs Universitet
Ansatte ved Marburgs Universitet
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
Salmonsens
Emil Strohal

Emil August Strohal (31. december 1844 i Birgitz ved Zirl i Tyrol – 6. juni 1914 i Leipzig) var en østerrigisk-tysk retslærd.

Strohal blev 1867 Dr. jur. i Graz, hvor han spillede en ikke ringe politisk rolle, 1874 advokat, 1875 privatdocent i Graz, 1877 ekstraordinær professor, 1881 ordinær professor sammesteds, 1892 i Göttingen som Jherings efterfølger, 1893 i Leipzig, hvor han på civilrettens område indtog en tilsvarende stilling som Windscheid på pandektrettens. Han var en af Tysklands mest fremragende dogmatikere, udrustet med en sjælden skarpsindighed, analytisk evne og frugtbar juridisk fantasi, en svoren fjende af al begrebsjurisprudens. 

I sin forfattervirksomhed delte Strohal sig mellem formueretten og arveretten. Til den første kategori hører arbejder som Zur Lehre vom Eigenthum an Immobilien (1876), Die Prioritätsabtretung nach heutigem Grundbuchrecht, mit besonderer Rücksichtnahme auf die österreichische Gesetzgebung (1880), Succession in den Besitz nach römischem und heutigem Recht (1885), Die Gültigkeit des Titels als Erfordernis wirksamer Eigenthumsübertragung (1891), Der Sachbesitz nach dem bürgerlichen Gesetzbuche für das Deutsche Reich (1897), Schuldubernahme (1910), Schuldpflicht und Haftung (i festgave til Binding 1914) og en række afhandlinger, bidrag til samlerværker, anmeldelser og lignende. 

Af Strohals arveretlige værker skal fremhæves Transmission pendente condicione (1879), Die Anfechtung letztwilliger Verfügungen im deutschen Entwurf (1892), Das Pfiichtteilreent der entferntesten Abkömmlingen und der Eltern des Erblassers nach dem deutschen bürgerlichen Gesetzbuche (1899), Anteil am ungeteilten Nachlass und Erbscheinen (1911) og den berømte Das deutsche Erbrecht nach dem bürgerlichen Gesetzbuche vom 18. August 1896 (1896, 3. oplag 1903-04). 

Sammen med Sohm og Hölder udgav Strohal Drei Beiträge zum bürgerlichen Recht (1905); han var medarbejder ved Plancks kommentar til Bürgerliches Gesetzbuch (I—III, 1897—1902) og ledede udgivelsen af 4. oplag deraf (1913 ff.). Fra 1893 var han medudgiver, fra 1911 en af hovedredaktørerne af Jherings Jahrbucher für die Dogmatik des bürgerlichen Rechts. Et af Strohals sidste skrifter var hans mindetale over Unger (1914), som sammen med Demelius og Jhering havde øvet den største indflydelse på ham.

Kilder 

 

Jurister fra Østrig
Ansatte ved Göttingens Universitet
Ansatte ved Leipzigs Universitet
Faglitterære forfattere fra Østrig
Østrigere i 1800-tallet
Østrigere i 1900-tallet
Salmonsens
Professorer fra Østrig
Gul fladbælg

 
Gul fladbælg (Lathyrus pratensis) er en 30-90 cm lang, klatrende eller opstigende urt, der vokser på enge og i vejkanter. Kreaturerne æder ikke gerne gul fladbælg, da den indeholder bitterstoffer. Den er dog ikke giftig.

Beskrivelse 

Gul fladbælg er en flerårig, urteagtig plante med en stærkt forgrenet, krybende, opstigende eller klatrende vækst. Stænglerne er firkantede og spredt behårede. Bladene er ligefinnede med blot ét par småblade og én eller flere, endestillede slyngtråde. Både akselbladene og småbladene er smalt elliptiske og helrandede. Bladribberne er bueformede eller næsten parallelle. Begge bladsider er lyst græsgrønne.

Blomstringen sker i juni-juli, hvor man finder 5-10 blomster i små klaser fra bladhjørnerne. Blomsterne er 5-tallige og har typisk ærteblomstform. Alle kronblade er varmt gule. Frugterne er bælge med mange, sorte frø.

Rodnettet består af en kraftig pælerod med mange siderødder. Planten har symbiose med bakterien Rhizobium leguminosarum, som stiller ammoniumkvælstof til rådighed for planten.

Højde x bredde og årlig tilvækst: 0,60 x 0,30 m (60 x 30 cm/år). Højde betyder her skudlængden og bredde betyder løvmassens tykkelse.

Voksested 

Gul fladbælg er udbredt i Nordafrika, Etiopien, Mellemøsten, Kaukasus, Iran, Himalaya, Centralasien, Sibirien, Østasien og Europa, herunder i Danmark, hvor den er almindelig. Den er knyttet til lysåbne eller let skyggede voksesteder med mineralrig, fugtig jord.

På de næringsrige lavmoser langs de vandløb, der føder bjergsøen Malham Tarn i Yorkshire, England, findes arten sammen med bl.a. hundehvene, krybhvene, draphavre, blågrøn star, purpurgøgeurt, dyndpadderok, fåresvingel, trævlekrone, leverurt, tagrør, kragefod og nyrebladet ranunkel<ref>[http://www.field-studies-council.org/fieldstudies/documents/vol4.1_93.pdf M. C. F. Proctor: The Vegetation of the Malham Tarn Fens”]  </ref>

 Note 

 Kilder 
 Signe Frederiksen et al., Dansk flora'', 2. udgave, Gyldendal 2012. .

Eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Gule blomster
Flerårige urter
Fladbælg
Flavor Flav

William Jonathan Drayton, Jr. alias og kendt som Flavor Flav (født den 16. marts 1959) er en amerikansk rapper og tv-stjerne. Han var en af grundlæggerne af den velkendte hiphopgruppe Public Enemy, fra Long Island, New York i USA.

I 1990'erne indspillede han tre soloalbum som aldrig blev udgivet, men i takt med hans optrædener i tv-serier, udkom der en cd i slutningen af 2006.

Man kan også spille som Flav i kampspillet til Xbox og Playstation 2 – Def Jam: Fight for NY fra 2004.

Diskografi

Public Enemy-udgivelser 
  Yo Chuck – 1986
 Yo! Bum Rush The Show – 1987
 It Takes a Nation of Millions to Hold Us Back – 1988
 Fight The Power...Live! – 1989
 Fear of a Black Planet – 1990
 Apocalypse 91: The Enemy Strikes Black – 1991
 Greates Misses – 1992
 Muse Sick in Hour Mess Age – 1994
 He Got Game – 1998
 BTN 2000 – 1999
 There's a Poison Goin' On – 1999
 Revolverlution – 2002
 Power to the People and the Beats: The Best Of Public Enemy – 2005
 New Whirl Odor – 2005
 Rebirth of a Nation – 2006
 How You Sell Soul to a Soulless People Who Sold Their Soul? – 2007

Solo 
 Flavor Flav (2006)

Eksterne henvisninger 

 
 

Rappere fra USA
Chokterapi

Chokterapi er et økonomisk begreb, der handler om at give samfundsøkonomien et neoliberalistisk chok for at opnå grundlæggende ændringer.

Elementer i en chokterapi kan være ophævelse af priskontrol (så priserne på basisvarer stiger), ophævelse af statsstøtte til virksomheder, indførelse af frihandel (en del af de lokale virksomheder risikerer at gå konkurs, hvis de ikke kan konkurrere mod de multinationale), privatisering af offentlige virksomheder, fjerne regler der begrænser virksomheder og sikrer lønmodtagerne, sænke selskabsskatterne og skære i velfærden. Idéen er, at det er 'en bitter pille' med mange bivirkninger, men at det er bedst at få det overstået og så vil økonomien blive bedre på lidt længere sigt. På kort sigt bliver der flere arbejdsløse og fattige. Virkningen på langt sigt diskuteres.

Se også 
 Chokdoktrinen – en bog af Naomi Klein om chokterapi kombineret med vold eller naturkatastrofer

Eksterne henvisninger 
 PBS – Commanding Heights: Shock therapy

Samfundsøkonomi
Hit (succes)

Et hit er en betegnelse for at noget har fået succes. Det bruges især i musikbranchen.

Se også
 Slager

Musik
Omar Epps

Omar Epps (født 23. juli 1973 i Brooklyn, New York i USA), er en amerikansk skuespiller og musiker. Han er mest kendt for sin rolle som dr Eric Foreman i Tv-serien House. Han har også medvirket i film som Higher Learning, Love & Basketball, In Too Deep , The Wood, Juice og Conviction. 

Han begyndte at skrive manuskripter da han var 10 år og gik på Fiorello H. LaGuardia High School of Music & Art and Performing Arts.

Epps er også en spilbar figur i videospillet Def Jam: Fight for NY fra 2004.

Filmografi

Diskografi 
2004: Omar Epps Presents...The Get Back

Referencer

Eksterne henvisninger 

 

Skuespillere fra New York
Personer fra New York City
Fiorello H. LaGuardia High School of Music & Art and Performing Arts

Fiorello H. LaGuardia High School of Music & Art and Performing Arts er en skole på Manhattan, New York i USA. Den blev stiftet i 1936 af borgmester Fiorello LaGuardia som The High School of Music & Art. I 1984 blev skolen fusioneret med The High School of Performing Arts (etableret 1947), hvorefter den fik sit nuværende navn.

Skolen har på nuværende tidspunkt 2.519 elever og 163 ansatte.

Berømte elever 
 Jennifer Aniston
 Morena Baccarin
 Chaz Bono
 Adrien Brody
 Don Caracciolo
 Kevin Ceballo
 Timothée Chalamet
 Eagle Eye Cherry
 Rory Cochrane
 Dom DeLuise
 Hector Elizondo
 Omar Epps
 Bela Fleck
 Peter Frishauf
 Milton Glaser
 Sylvia Glickman
 Rick Gonzalez
 David Herman
 Johnathan Lee Iverson
 Erica Jong
 Steve Jordan
 Michael Kamen
 Yunjin Kim
 Eartha Kitt
 Warren Kremer
 James Howard Kunstler
 Hal Linden
 Maude Maggart
 Enid Mark
 Liza Minnelli
 Isaac Mizrahi
 Keith Nobbs
 Al Pacino
 Sarah Paulson
 Freddie Prinze
 Ryan Rankine
 Richie Ray
 Kelis Roger-Jones
 Esmeralda Santiago
 Wesley Snipes
 Paul Stanley
 Elly Stone
 Marlon Wayans
 Billy Dee Williams
 Debra Wilson
 Lisa Vidal
 Sherman Yellen
 Pinchas Zukerman

Etableret i 1936
Bygninger, konstruktioner og anlæg på Manhattan
High schools i USA
Storkjove

Storkjove (Stercorarius skua) er en fugl i kjovefamilien. Den er kraftigt bygget, 50 til 58 cm lang og har en vingespændvidde fra 125 til 140 cm. Yngleområderne iigger på Island, i Norge, på Skotlands øer og på Færøerne, hvorfra navnet Skua stammer. Den lever som snylter på havfugle, og af havfugle dvs som rovfugl. Ligesom de andre kjover angriber den mennesker, der kommer for tæt på ynglekolonien. Vinteren tilbringer den på det åbne Atlanterhav. Storkjoven er den største af de fire kjovearter, der forekommer i Danmark,

Kendetegn 
På afstand virker den næsten ensfarvet brun bortset fra store brune felter i vingen både på over- og underside. Den flyver tungt og næbbet er groft og sort. Den kan variere i fjerdragten, mem ikke så meget som andre kjover. De juvenile fugle kendes på at kroppen er mere jævntfarvet og vingefelterne lidt mindre og de kan derfor let forveksles med mellemkjove.

Forekomst 
Den yngler i Nordatlanten, i det nordlige Skotland, Island, Færøerne og så langt nordpå som Svalbard. De kan yngle i små eller større kolonier på høje klippeøer og højtbeliggende, fugtige kystheder.

De flyvefærdige unger tilbringer deres første vinter ud for Vestafrika og Brasilien. Næste sommer bliver de i nærheden af vinterkvarteret, men året efter søger de mod nord, hvor de kan ses helt op til Grønland og Ishavet.

De ikkeynglende unge storkjover kan oversomre i Skagerrak og Kattegat. Om efteråret kan de i et større antal ofte observeres langs Jyllands vestkyst.

Storkjoven på Færøerne 
I 1700-tallet fandtes arten ynglende i meget store kolonier. På Skúvoy indsamlede beboerne hvert år unger og voksne fugle, som var et eftertragtet supplement til det daglige brød.

Omkring 1890 indgik storkjovens næb som betalingsmiddel i næbtolden. En overgang var der kun fire par tilbage og først efter at de blev fredet er bestanden efterhånden genoprettet. I 1930 fandtes ca. 70 ynglepar, 1946 ca. 200 ynglepar, 1961 ca. 550 ynglepar. Efter at det intensive fiskeri af særlig makrel har ført til en stigende tobisbestand, er storkjovens antal på Færøerne stigende.

Ekstern henvisning og kilde 
 Dansk Ornitologisk Forening

Atlanterhavets fugle
Storbritanniens fugle
Islands fugle
Fugle fra Skandinavien
Mågevadefugle
Benedetti–Wehrli Stadium

Benedetti-Wehrli Stadium er et stadion i Naperville, Illinois, der åbnede i 1999. Det bruges primært til fodbold og amerikansk fodbold. Stadionet kan rumme 15.000 mennesker.

Fodboldstadioner i USA
Kirsten Hermansen

Kirsten Hermansen (født 21. februar 1930 i København, død 8. november 2015) var en dansk sopran.

Fra 1955, da hun debuterede i titelrollen i Benjamin Brittens Lucretia, til 1983 sang hun en række partier i det lyriske fag på Det Kgl. Teater.

Hun medvirkede i flere film og sang i tv-serien Matadors fjerde afsnit.

Kirsten Hermansen helligede sig fra 1983 pædagogisk virksomhed. Hun var Ridder af Dannebrog.

Referencer

Eksterne henvisninger 

 
 

Operasangere fra Danmark
Musikpædagoger fra Danmark
Modtagere af Tagea Brandts Rejselegat
Riddere af Dannebrog
Personer fra København
Personer i Kraks Blå Bog (afdøde)
Sopraner
Anemette Olesen

Anemette Olesen (født 20. august 1952 i Casablanca, Marokko) er en dansk fagbogsforfatter, der har udgivet over 50 kogebøger, havebøger, naturbøger etc.

Olesen bor i Skarresø på Djursland i en nedlagt brugs. Til ejendommen hører en grund på 1,5 tønder land, med mange planter og træer.

Hun har sit eget forlag − Skarresøhus Forlag − hvor hun udgiver sine egne bøger. Desuden holder hun foredrag, samt arrangerer kurser i sit eget hjem omhandlende krydderurter, grøntsager og syltning.

Bibliografi

Eksterne henvisninger 
 Personlig hjemmeside

Kogebogsforfattere fra Danmark
Dansksprogede forfattere fra Danmark
Declan (album)

Declan er debutalbummet fra den irske sanger Declan Galbraith. Det blev udgivet 22. september 2002 i Storbritannien, da Galbraith kun var 10 år gammel.

Spor 
 "Danny Boy" (Frederic E. Weatherly) – 2:45
 "Carrickfergus" (Alan Connaught, Traditionel) – 4:08
 "Imagine" (John Lennon) – 3:03
 "I'll Be There" (Hal Davis, Berry Gordy, Jr., Bob West) – 4:32
 "It All Begins With Love" (Mack, Mason) – 4:36
 "Your Friend" (Mack, Mason) – 4:19
 "Love Can Build a Bridge" (John, Naomi Judd, Paul Overstreet) – 4:02
 "Mama Said" (Mack, Mason) – 3:33
 "Till The Day We Meet Again" (Mack, Mason) – 4:33
 "Amazing Grace" (John Newton) – 3:21
 "Circles In The Sand" (Mack, Mason) – 3:45
 "Angels" (Guy Chambers, Robbie Williams) – 4:08
 "Tell Me Why" (Mack, Mason) – 4:24
 "Twinkle Twinkle Little Star" – 1:45

Declan Galbraith-album
Debutalbum fra 2002